CELEX: 32016R1184
Language: sk
Date: 2016-07-18
Title: Nariadenie Rady (EÚ) 2016/1184 z 18. júla 2016, ktorým sa mení nariadenie (EÚ) 2015/2265, ktorým sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa

21.7.2016   
            
            
               SK
            
            
               Úradný vestník Európskej únie
            
            
               L 196/1
            
         NARIADENIE RADY (EÚ) 2016/1184
   z 18. júla 2016,
   ktorým sa mení nariadenie (EÚ) 2015/2265, ktorým sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 31,
   so zreteľom na návrh Európskej komisie,
   keďže:
   
               (1)
            
            
               Nariadením Rady (EÚ) 2015/2265 (1) sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa. Každej colnej kvóte boli pridelené vhodné objemy, aby sa na obdobie rokov 2016 – 2018 zabezpečili primerané podmienky zásobovania priemyslu Únie.
            
         
               (2)
            
            
               Tretí odsek poznámky pod čiarou č. 2 v prílohe k nariadeniu (EÚ) 2015/2265 opisuje spracovateľské operácie, pri ktorých možno použiť určité colné kvóty. Uvedený odsek medzi operáciami, ktoré sú oprávnené pre colnú kvótu s poradovým číslom 09.2760 v prípade mrazenej merlúzy a rýb druhu Genypterus blacodes a Genypterus capensis, neuvádza krájanie na plátky.
            
         
               (3)
            
            
               Aby sa uvedená colná kvóta mohla využívať, je vhodné zahrnúť krájanie na plátky medzi oprávnené operácie.
            
         
               (4)
            
            
               Nariadenie (EÚ) 2015/2265 by sa preto malo zodpovedajúcim spôsobom zmeniť.
            
         
               (5)
            
            
               Obdobie prvého roka, v ktorom sa uplatňujú kvóty otvorené nariadením (EÚ) 2015/2265, trvá od 1. januára do 31. decembra 2016. Keďže treba zabezpečiť rovnaké zaobchádzanie s hospodárskymi subjektmi, toto nariadenie by sa malo uplatňovať so spätnou účinnosťou od 1. januára 2016,
            
         PRIJALA TOTO NARIADENIE:
   Článok 1
   V treťom odseku poznámky pod čiarou č. 2 prílohy k nariadeniu (EÚ) 2015/2265 sa dopĺňa táto zarážka:
   
      
                  „—
               
               
                  krájanie na plátky materiálov s číselnými znakmi KN ex 0303 66 11, 0303 66 12, 0303 66 13, 0303 66 19, 0303 89 70, 0303 89 90.“
               
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júla 2016
      
         
            Za Radu
         
         
            predsedníčka
         
         G. MATEČNÁ
      
   
   
      (1)  Nariadenie Rady (EÚ) 2015/2265 zo 7. decembra 2015, ktorým sa otvárajú autonómne colné kvóty Únie na určité produkty rybárstva na obdobie rokov 2016 – 2018 a stanovuje sa ich správa (Ú. v. EÚ L 322, 8.12.2015, s. 4).